หลายประเทศยังห่วงการรั่วไหลกัมมันตรังสีโรงไฟฟ้านิวเคลียร์ญี่ปุ่น
แม้ว่าบริษัทโตเกียว อิเล็กทริก พาวเวอร์ หรือ เทปโก้ จะสามารถหยุดยั้งการรั่วไหลของน้ำที่ปนเปื้อนกัมมันตรังสีจากเตาปฏิกรณ์นิวเคลียร์หมายเลข 2 ในโรงไฟฟ้าพลังงานนิวเคลียร์ฟุกุชิมะ ไดอิจิ ได้แล้วในวันนี้ แต่กระบวนการระบายน้ำปนเปื้อนสารกัมมันตรังสีระดับต่ำปริมาณกว่า 10000 ตันที่เคยใช้ลดอุณหภูมิเตาปฏิกรณ์ทั้ง 6 เตาลงสู่ทะเลยังคงดำเนินต่อไปขณะเดียวกัน ยังผลกระทบต่อกลุ่มประมงท้องถิ่นในจังหวัดอิบารากิ ซึ่งอยู่ทางใต้ของจังหวัดฟุกุชิมะ ต้องหยุดจับปลา หลังพบปลาขนาดเล็กปนเปื้อนสารกัมมันตรังสีเกินกว่าปริมาณความปลอดภัยที่กฏหมายกำหนดถึง 500 เท่า ขณะที่อุปกรณ์ทำประมงยังเสียหายจากสึนามิ ส่วนการระบายน้ำปนเปื้อนจากโรงงานไฟฟ้าพลังงานนิวเคลียร์ลงทะเล ยังสร้างความกังวลแก่คนในอุตสาหกรรมประมงว่าจะส่งผลต่อยอดขายปลานอกจากนี้ หลายประเทศกังวลต่อสถานการณ์ดังกล่าวเช่นกัน ล่าสุด เกาหลีใต้ตั้งคณะทำงานตรวจสอบการปนเปื้อนกัมมันตรังสีในสินค้านำเข้าจากญี่ปุ่นรวมทั้งเพิ่มมาตรการความปลอดภัยอาหารในประเทศส่วนผู้เชี่ยวชาญจากสถาบันความปลอดภัยทางนิวเคลียร์และการป้องกันรังสี ระบุว่า อาจมีสารกัมมันตรังสีบางชนิดไม่สามารถสลายตัวใต้ท้องทะเลได้ในระยะเวลาอันสั้น เช่น สารซีเซี่ยม-134 อาจจะต้องใช้เวลาสลายตัวหลายปี ส่วนซีเซี่ยม-137 ต้องใช้เวลาถึง 30 ปี จึงเรียกร้องให้ญี่ปุ่นเฝ้าระวังผลกระทบระยะยาว
 หลายประเทศยังกังวลต่อการรั่วไหลของกัมมันตรังสีจากโรงไฟฟ้าพลังงานนิวเคลียร์ฟุกุชิมะของญี่ปุ่น แม้ว่าเทปโก้จะหยุดยั้งการรั่วไหลกัมมันตรังสีสู่ทะเลแล้ว 
กัมมันตรังสี,ญี่ปุ่น,นิวเคลียร์,รั่ว,โรงไฟฟ้า